karya+pelajar


 * __Pengenalan Jenis Pendirian/Penegasan__

Para remaja yang mencemarkan bahasa Melayu. Setujukah kamu?

Contoh 1** Saya amat bersetuju dengan kenyataan ini sebab para remaja sekarang lebih senang berkomunikasi dalam bahasa yang diubahsuai. Perkataan-perkataan yang panjang diubahsuai menjadi lebih senang disebut atau ditulis. Walau bagaimanapun, ini mencemarkan bahasa Melayu. Apabila orang ramai mendengar remaja-remaja ini bertutur, mereka akan menyangka bahawa bahasa Melayu memang dituturkan sebegitu. Oleh itu, orang ramai akan memandang rendah terhadap orang-orang Melayu kerana bahasa menunjukkan bangsa.

Saya bersetuju bahawa para remaja yang mencemarkan bahasa Melayu. Para remaja sekarang merupakan golongan yang amat terbuka kepada budaya dan bahasa asing. Para remaja menggunakan perkataan-perkataan bahasa Melayu dengan cara yang tidak baku. Contohnya, perkataan mampus telah disalahgunakkan oleh para remaja. Perkataan itu sering digunakan sebagai maki hamun dan perbualan seharian. Bahasa Melayu yang baku akan semakin tercemar apabila para remaja tetap menyalahgunakaan perkataan bahasa Melayu sebegini.
 * Contoh 2**

**Contoh 3** Saya kurang bersetuju dengan kenyataan ini kerana bukan remaja sahaja yang mencemarkan bahasa Melayu. Ramai orang dewasa juga sering bertutur dalam bahasa pasar. Tambahan pula, media massa kadang-kadang menggunakan perkataan atau istilah yang kurang sesuai dan orang ramai terpengaruh dengan penggunaan perkataan tersebut. Dengan itu, para remaja tidak mencemarkan bahasa Melayu tetapi hanya terpengaruh oleh persekitaran kita.

Pencemaran bahasa Melayu bukan sahaja disebabkan oleh para remaja tetapi juga golongan dewasa kerana mereka terdidik dengan mengutamakan bahasa Inggeris dahulu sebelum bahasa ibunda. Ini telah menyebabkan mereka menterjemahkan perkataan Inggeris kepada perkataan Melayu tanpa merujuk kepada kamus. Timbullah penggunaan bahasa pasar dalam masyarakat sekarang. Oleh itu, perkara ini telah menjadi kelaziman lalu ia menjadi sukar untuk mengurangkan penyalahgunaan bahasa Melayu.
 * Contoh 4**

Saya bersetuju bahawa para remaja yang mencemarkan bahasa Melayu. Para remaja suka mencampurkan bahasa-bahasa lain dan memendekkan perkataan dalam perbualan mereka. Umpamanya, memendekkan perkataan "engkau" kepada "kau", "hendak" kepada "nak" dan menukarkan kata ganti nama "saya" dan "awak" kepada "I" dan "you". Kita dapat melihat dalam masyarakat Singapura bahawa kanak-kanak dan remaja-remaja Melayu bertutur dengan bahasa Melayu yang kurang sempurna. Oleh itu, para remaja yang mencemarkan bahasa Melayu.
 * Contoh 5**


 * __Pengenalan Jenis Takrifan__**

Nama:Mir Akbar Khan Kelas: 10S23

Bincangkan baik buruknya teknologi maklumat.

Teknologi maklumat didefinisikan sebagai satu cara untuk membuat pengguna bekerja atau menyebarkan maklumat. Dengan teknologi ini, pengguna boleh mencari atau menjelajah maklumat lanjut tentang berbagai-bagai budaya masyarakat dan perkara-perkara lain. Contohnya adalah dengan melungsuri Internet, melalui surahkhabar dalam talian dan juga telefon bimbit. Walau bagaimanapun, teknologi maklumat ada kesan yang positif dan negatif.

Nama: Nadia Ismail Kelas: 10S03

Adakah para remaja mudah terpengaruh dengan idola mereka?

Idola, menurut lelaman web Pusat Rujukan Persuratan Melayu Malaysia, ialah seseorang yang dikagumi dan disukai. Kebanyakan remaja hari ini mempunyai sekurang-kurangnya seorang idola yang ingin mereka contohi dalam kehidupan mereka. Idola para remaja ini mungkin terdiri daripada orang yang mereka kenal, seperti ibu bapa mereka, ataupun yang tidak mereka kenal secara peribadi, seperti artis-artis dan ahli-ahli politik. Tetapi, bolehkah para remaja ini salah memilih idola? Pada pendapat saya, seorang idola itu juga seharusnya mempunyai sifat-sifat yang baik, supaya dapat dipengaruhi oleh para remaja, dan bukan sebaliknya.

Nama:Nur Afiqah Kelas:10S01

Masalah kebuluran dan usaha-usaha mengatasinya.

Kebuluran ditakrifkan sebagai kelaparan yang sering dihadapi oleh orang-orang yang tinggal di negara dunia ketiga. Mereka kekurangan makanan setiap hari dan makanan mereka kebanyakannya adalah serangga dan tumbuh-tumbuhan yang boleh didapati di sana. Walaupun pelbagai pertubuhan antarabangsa serta nasional cuba menolong mengatasi masalah ini dengan pelbagai cara tetapi masalah kebuluran tetap wujud.

Nama:Farhanah(: Kelas:10S03

Ibu Bapa harus menyediakan keluarga yang harmoni.

Harmoni didefinasikan sebagai baik dan damai dalam pertalian persahabatan atau dalam hubungan. to be continued.....